Document ID: /roh_data/filtered/fineweb-2-filterrobots_roh.jsonl.gz/28043

Denkmalpflege
Tgira da monuments
Servizio monumenti
Contactar la cussegliaziun da construcziun
Per chattar ina via adequata per tractar las ovras architectonicas da noss antenats èsi necessari da contactar – avant l'elavuraziun d'in project – ubain l'autoritad communala ubain er directamain la cussegliadra u il cussegliader da construcziun da la tgira da monuments ch'è responsabel per la regiun. Sche l'object respectiv n'è betg anc documentà, vegn quai ordinà per definir la valur da protecziun sco er finamiras da protecziun correspundentas. Suenter po vegnir elavurà e realisà in project.
Sche las persunas che vulan construir communitgeschan a temp a l'autoritad communala ed a la tgira da monuments lur intenziun da midar in edifizi istoric da valur, procura quai per segirezza da planisaziun. A medem temp entran ellas en in dialog infurmativ davart l'impurtanza da l'edifizi istoric e davart ses potenzial. Las proprietarias ed ils proprietaris d'edifizis istorics vegnan perquai supplitgads da contactar la cussegliaziun da construcziun – en il cas ideal – gia avant l'elavuraziun d'in project concret.
Per realisar projects da restauraziun disponan nossas collavuraturas e noss collavuraturs da contacts tar artisanas ed artisans, tar restauraturas e restauraturs sco er tar furnituras e furniturs da material, che han la scolaziun correspundenta e che pon vegnir consultads en cas da basegn. Per mesiras che servan a mantegnair ed a tgirar la substanza architectonica istorica, po vegnir inoltrada ina dumonda da contribuziun a la tgira da monuments.
Dumonda da contribuziun
Territoris da cussegliaziun
(Fotografia: La Punt/Rehanau, punt sur il Rain. TMG 2015)